KEDVES TESTVÉREM!

Az egyházi év legszebb ünnep folyamához érkeztünk Virágvasárnappal, kezdetét vette a NAGYHÉT. Jézus életének, utolsó napjainak eseménysorozatába kapcsolnak be a Szentírási olvasmányok, és a liturgikus ünneplés. Megváltásunk eseményei elevenednek meg évről évre, idén is. Szívből remélem, idén már igazán tudunk együtt ünnepelni, hisz az előző évek közös ünnep utáni vágyát sokszor felülírta a vírus, a betegségtől vagy éppen mások megbetegítésétől való félelem. Most úgy tűnik –hála legyen érte Istennek- mindez rossz emlék marad. Újra korlátozások nélkül jöhetünk templomba, lehet közösen imádkozni, elmélyülni, örülni, egyszóval ÜNNEPELNI.

Keresztény emberként, katolikus papként hiszem és vallom, minden nagypénteket húsvét követ. Fel kell venni a keresztet, nem menekülhetünk el a megpróbáltatások, a nehézségek elől, de ugyanakkor várhatjuk a dicsőséget, a feltámadást is. Reménykedve, imádkozva, mélyülve hitünkben.

Ehhez szeretnék a magam egyszerű módján pici segítséget nyújtani. A csatolt anyagot a kaposvári Nagyboldogasszony Iskolaközpont gimnazista fiataljainak állítottam össze. Minden napra egy kis Szentírás, némi liturgia, pár gondolatnyi "magyarázattal" és egy csipetnyi lelkiséggel. Nem sok, de szeretettel adom, talán lesznek, akik haszonnal forgatják.

Szeretettel ajánlom a Pannonhalmi Főapátság weboldalát, nagyon sok hasznos anyaggal, ötlettel, otthoni ünneplésre is.

 <https://pannonhalmifoapatsag.hu/online-nagyhet_2020/>

Két kis videót:

eredeti helyszínek, magyar szöveggel (27 perc)

<https://www.youtube.com/watch?v=iCyAn0esI4g&ab_channel=Erd%C3%A9lyiMagyarTelev%C3%ADzi%C3%B3>

gyerekek nagyhétről (5perc)

<https://www.youtube.com/watch?v=A2pltVFFadQ&ab_channel=R%C3%A9kaSzarka-B%C3%B6g%C3%B6s>

és egy régebbi kérdezz-felelek cikket:

<https://www.magyarkurir.hu/hirek/nagyhet-es-husveti-keszulet-kivul-es-belul-harminc-kerdes-es-valasz-segit-keszuletben>.

Aki kedvet érez magában, hogy az itt feltöltött anyagokat átlapozva/gondolva felmérje tudását, ismereteit a nagyhétről és annak eseményeiről, egy online feladatlapon megteheti ezt 😊

Gyerekek is kitölthetik, de talán felnőtteknek is hasznos „szórakozás”. A feladatlap internetes címe:

<https://redmenta.com/?solve&ks_id=219951599>

Kitölthető: 2022. április 11. 8.00 és 2022. április 16. 22.00 között.

Kérem, aki megoldja, az teljes névvel és legalább a lakhelyének feltüntetésével tegye ezt meg (a rendszer a kitöltés elején kérni fog egy nevet). Nem kell sem regisztrálni, sem előfizetni! 😊

MINDENKINEK áldott készülődést, mélyen átélt nagyhetet kívánok. A heti szentmiséimben valamennyien ott lesznek, ott lesztek. Imádkozom azokért, aki nem tudnak eljönni, és szeretettel várom azokat, akik szívesen készülnének, ünnepelnének másokkal együtt.

2022 virágvasárnapján

Szeretettel Gábor atya